Recherche Assistance Intervention Dissuasion

Tyrimų, paramos, intervencijos ir atgrasos dalinys () - Prancūzijos nacionalinės policijos specialiųjų operacijų dalinys. Jo veiklos regionas yra Paryžius ir jo priemiesčiai, atominės elektrinės, tunelis po Lamanšu, kitos strateginės vietos, taip pat traukiniai ir lėktuvai (veikia pagal planą (Plan Piratair kovai su lėktuvų grobimais). Kitas panašus nacionalinės policijos dalinys yra GIPN (Groupes d'Intervention de la Police Nationale). Nacionalinės žandarmerijos analogas - GIGN (Groupe d'Intervention de la Gendarmerie Nationale).

RAID'ą 1985 m. įkūrė Robert Broussard ir Ange Mancini, kaip atsaką į bombų sprogdinimų ir žmogžudysčių bangą.

Istorija 
1993 m. gegužės 13 d. Erikas Šmitas (Eric Schmitt), vadinęs save „HB“ (pagal  'žmogus bomba') ir nešdamasis didelį kiekį sprogmenų Neuilly-sur-Seine mieste vaikų darželyje paėmė įkaitais 21 vaiką. Tuometinis miesto meras Nicolas Sarkozy vedė derybas su pagrobėju ir sugebėjo išlaisvinti kelis vaikus. Vėliau iš derybų buvo pašalintas, kadangi nebuvo profesionalus derybininkas ir galėjo trukdyti policijos veiklai. Po 46 val., kai pagrobėjas užmigo, RAID nariai įsėlino į namą ir evakavo likusius 6 vaikus. Pagrobėjas Šmitas buvo nušautas trimis šūviais į galvą, kai siekė sprogmenų. Visi pagrobti vaikai, auklėtoja ir slaugė liko sveiki.

RAID areštavo anarchokomunistinės grupės Action Directe, užsiiminėjusios žudymu, narius. 

2005 ir 2006 m. RAID pareigūnai veikė malšindami riaušes. Taip pat jie vadavo įkaitus Versalyje, kur buvo nušautas ginkluotas vyriškis. 

RAID pareigūnai saugo užsienio valstybių atstovus, keliaujančius Prancūzijoje.

Tarnyboje trys RAID pareigūnai žuvo vykdydami savo pareigas.

Organizacija
RAID dalinyje tarnauja apie 180 žmonių. Dalinys padalintas į 3 pagrindinius skyrius, kiekviename apie 60 pareigūnų. 

 Pirmasis skyrius - Užsiima specialiosioms pajėgoms įprastomis užduotimis - intervencija, stebėjimu, apsauga.
 Antroji sekcija - Tai RAID padalinys, užsiimantis tyrimais ir įrangos kūrimu. Turi tris grupes:
 Žvalgybos grupė
 Techninė grupė
 Ginkluotės grupė
 Trečiasis skyrius - Užsiima psichologiniais intervencijos aspektais. Atsakingas už derybas ir krizių valdymą. Teikia psichologinę pagalbą dalinio policininkams ir visai Prancūzijos nacionalinei policijai. Jos sudėtyje yra teismo ekspertų, psichologų, gydytojų.

Derybų grupė nuolatos budi. Ji užsiima savižudybėmis, krizėmis su prievarta, pakrikusios psichikos žmonėmis, įkaitų atvejais ir kitais panašiais įvykiais, nepriklausomai nuo likusio RAID. Ji įvertina situacijų pavojingumą, siūlo galimus sprendimus. padeda vesti derybas ir spręsti krizes. Jei prireikia viso RAID įsikišimo, trečiasis skyrius veikia kaip žvalgybos padalinys, ruošiantis kitų skyrių įsikišimą.

Į RAID gali patekti policininkai, penkerius metus atitarnavę Nacionalinėje policijoje ir išlaikę kruopščius priėmimo testus. Tuomet gauna galimybę 5 metus tarnauti RAID. Gavęs rekomendaciją gali tarnauti 5 papildomus metus. Daugiau kaip 10 metų tarnauti RAID neleidžiama. Policininkai, vyresni kaip 40 metų, į RAID nepriimami.

Specialybės 
 Šturmuotojai
 Snaiperiai
 Parašiutininkai
 Nardytojai
 Sprogdintojai
 Įsibrovimo specialistai
 Tyrėjai ir analitikai
 Šunų vedliai
 Logistikos specialistai
 Derybininkai

Nuorodos 

Prancūzijos policija
Priešteroristinės organizacijos